Dette må du vite om IS-rettssaken: Terrorsiktet pappa (45) vitner i sønnens (24) IS-rettssak
7. februar 2014 kom den norsk-pakistanske sønnen (24) hjem til Norge fra Syria med en skuddskade i venstre ben. Noen måneder senere, i august 2014, dro hans far (45) fra Fredrikstad til Syria. En gang litt senere på høsten kom han hjem igjen. 5. desember gikk Politiets sikkerhetstjeneste (PST) til aksjon mot familiens bolig i Fredrikstad og pågrep sønnen fordi de mente han var i ferd med å dra tilbake til Syria. Han erkjente ikke straffskyld da rettssaken startet mandag morgen. I mai kom tiltalen mot 24-åringen, men ellers var det stille før PST på nytt aksjonerte mandag forrige uke og pågrep faren hans. 45-åringen, som nekter straffskyld, ble siktet og varetektsfengslet for å ha deltatt i Islamsk stat (IS) i Syria – mer enn et halvt år etter at han kom hjem. Dette må du vite om IS-rettssaken som starter mandag:Den første tiltaleposten (147 a) gjelder perioden han oppholdt seg i Syria, fra september 2013 til 7. februar 2014. Ifølge påtalemyndigheten oppholdt han seg mest i nærheten av Aleppo i Syria og som fremmedkriger skaffet han seg skytevåpen, mener politiet. – Vi mener han var med i ISIL først, før han ble med i al Qaida-filialen Jabath al Nusra, sier aktor og statsadvokat Geir Evanger til VG. Har du tips om nordmenn i Syria eller Irak? Klikk her.Den andre tiltaleposten (147 d) gjelder perioden etter at 24-åringen kom hjem til Norge i fjor vinter. Ifølge tiltalen deltok han fortsatt i IS og/eller Jabhat al Nusra ved å holde kontakten med IS-krigere og fortelle dem at han kunne skaffe penger eller materiell til dem. – Han nekter straffskyld for begge tiltalepostene, sier 24-åringens forsvarer Thomas Randby til VG. Påtalemyndigheten mener imidlertid 24-åringen var på vei til å dra til Syria på nytt da han ble pågrepet 5. desember . – Vår oppfatning er at han forberedte dette, sier Evanger• Ifølge statsadvokat Evanger skal altså den terrorsiktede faren (45) til den tiltalte 24-åringen vitne. 45-åringen ble fengslet i fire uker og skulle sitte i fullstendig isolasjon fram til 30. juni, men denne uken skal han altså hentes fra varetekt og inn i vitneboksen. PST mener blant annet at de har bilde av faren med våpen i Syria. – Pågripelsen i forrige uke er uavhengig denne saken, sier Evanger. • Den profilerte islamisten og Profetens Ummah-talsmannen Ubaydullah Hussain (29) skal også vitne. Her kan du lese om hvordan Hussain ble ekstrem. • I tillegg er en norsk-iraker i 20-årene fra Fredrikstad kalt inn som vitne. VG har tidligere vært i kontakt med mannen og da avviste han blankt sympatier overfor IS og at han selv har vært i Syria som fremmedkriger.– Vi kommer til å bruke halvannen dag på fremlegging av dokumentasjon fra sosiale medier og mobiltelefonbeslag, sier Evanger. Etter det VG kjenner til dreier det seg om en til dels omfattende gjennomgang fra materiale på Facebook og WhatsApp-chatting med islamister og fremmedkrigere i Syria.Ifølge tiltalen holdt 24-åringen kontakt med flere personer som «deltok aktivt i voldshandlinger i regi av ISIL» mens han var i Norge. Dette vil bli et tema under rettssaken. VG er kjent med at minst ni menn fra, eller med bakgrunn fra, Fredrikstad, har reist til Syria. De fleste tilhørte samme radikaliserte miljø i bydelen Lisleby, og sluttet seg til IS. Den tiltalte 24-åringen var en del av dette miljøet og delte blant annet adresse en periode med den drepte fremmedkrigeren Abu Aluevitsj Edelbijev (23) fra Fredrikstad. • Torleif Sanchez Hammer (23) fra Fredrikstad er én av fremmedkrigerne 24-åringen skal ha hatt kontakt med. I februar fortalte VG historien om hvordan Torleif ble sett på som en av jentene da han gikk på kunst- og håndverkslinjen på Glemmen VGS i Fredrikstad. I Syria har han vært sammen med IS-kommandanter som har kappet hodet av folk. • Abu Aluevitsj Edelbijev (23), som bare bodde noen få hundre meter fra Torleif i Lisleby i Fredrikstad, er en annen fremmedkriger i Syria 24-åringen skal ha hatt kontakt med fra Norge. I desember kom meldingen om at terrorsiktede Edelbijev var drept i et bombeangrep. 6. januar, noen uker senere, begikk hans gravide kone et selvmordsangrep i Istanbul og tok med seg en politimann i døden. Her kan du lese hele historien om jihadistekteskapet.I februar og mars gikk historiens første rettssak knyttet til norske fremmedkrigere som har deltatt i IS. Djibril Bashir (30) fra Skien og Valon Avdyli (28) fra Bærum, fikk henholdsvis fire år og tre måneder, og fire år og ni måneder i fengsel for å ha deltatt i IS. Til forskjell fra de to mennene som ble dømt i mai for å ha deltatt i IS i Syria, er 24-åringen tiltalt etter 147 a og ikke 147 d når det gjelder selve Syria-oppholdet. 147 a regnes som den «ekte» terrorparagrafen og har 12 års strafferamme for planlegging av terror, sammenlignet med seks års strafferamme for den nye 147 d-paragrafen. Det betyr at denne IS-rettssaken også blir historisk da påtalemyndigheten for første gang prøver den opprinnelige terrorparagrafen 147 a i straffeforfølgingen av en norsk fremmedkriger. PS! Mandag faller også dom mot Ubaydullah Hussain i Borgarting lagmannsrett. Han er tiltalt for å ha oppfordret til terror og for å ha kommet med trusler og hatefulle ytringer.
Mens 24-åringen i dag møter i retten som terrortiltalt, blir hans nylig IS-siktede far (45) hentet fra varetekt for å vitne i saken.